เมดอฟฟ์ใกล้ตายขอศาลละโทษ
เมื่อ 5 ก.พ. ทนายของนายเบอร์นาร์ด เมดอฟฟ์ นักโทษชายวัย 81 ปี มหาเศรษฐีชาวอเมริกันที่ถูกศาลตัดสินโทษจำคุก 150 ปี ข้อหาวางแผนแชร์ลูกโซ่รวมแล้ว 11 กระทง พยายามยื่นเรื่องร้องขอต่อศาลให้อภัยโทษให้นายเมดอฟฟ์ ตามข้อกฎหมายการดำเนินการก้าวแรก (First Step Act) ที่ประธานาธิบดี โดนัลด์ ทรัมป์ แห่งสหรัฐฯ ลงนามไปเมื่อปี 2560 ให้นักโทษผู้สูงวัยพ้นโทษก่อนครบกำหนด ด้วยเหตุผลทางด้านสุขภาพ เพราะนายเมดอฟฟ์ ใกล้เสียชีวิตด้วยอาการของไตล้มเหลว จะมีชีวิตไม่ถึง 18 เดือน และยังต้องนั่งรถเข็น ใช้เครื่องอ๊อกซิเจน อีกทั้งยังป่วยด้วยระบบหัวใจหลอดเลือด ความดันโลหิตสูง นอนไม่หลับและโรคเรื้อรังรุนแรงอื่นทั้งนี้ คดีของเมดอฟฟ์ที่อัยการมองว่าเป็นแชร์ลูกโซ่ที่หลอกลวงประชาชนครั้งใหญ่ที่สุด โดยใช้บริษัท เบอร์นาร์ด แอล. เมดอฟฟ์ อินเวสต์เมนต์ ซิเคียวริตี้ส์ แอลแอลซี ของตัวเอง ไปหลอกเหยื่อหลายพันรายลงทุนคิดเป็นมูลค่าความเสียหาย 64800 ล้านเหรียญสหรัฐฯ หรือ 2 ล้านล้านบาท.
ทนายของนายเบอร์นาร์ด เมดอฟฟ์ นักโทษชายวัย 81 ปี มหาเศรษฐีชาวอเมริกันที่ถูกศาลตัดสินโทษจำคุก 150 ปี ข้อหาวางแผนแชร์ลูกโซ่รวมแล้ว 11 กระทง พยายามยื่นเรื่องร้องขอต่อศาลให้อภัยโทษให้นายเมดอฟฟ์
เบอร์นาร์ด เมดอฟฟ์,แชร์ลูกโซ่,มหาเศรษฐีชาวอเมริกัน,ขออภัยโทษ,นักโทษสูงวัย,ข่าววันนี้